I 2022, under et intervju med den russiske youtuberen Vitja Kravtsjenko, stod Kasatkina fram som lesbisk og fortalte at hun var i et forhold med kunstløperen Natalja Zabijako. I intervjuet fortalte Kasatkina at hun «fant det umulig å leve i skapet» og uttalte seg om holdningene rettet mot LHBTQ+-miljøet og begrensinger av rettigheter i Russland. Videre i samme intervju fordømte Kasatkina den russiske invasjonen av Ukraina og ba om å få en slutt på den russiske aggresjonen og å vise solidaritet med det ukrainske folket.